MEKSA seg-mi yella d amecṭuḥ yezga d aɣrib ɣef tmurt-is; asmi yesɛa 6 n yiseggasen di leɛmer-is yunag netta d twacult-is ɣer Blida, dinna i yebda umecwar-is deg ccna, anda yekcem ɣer wuxxam n yilmeẓyen (conservatoire) ɣer tama n waṭas n yinaẓuren. Rnu dinna i yeɣra, yessaweḍ ɣer “BAC”. Rnu MEKSA ur yelli ara kan d acennay, yexdem tannant di tasenselkimt yiss i yexdem di lbankat, n Lezzayer.